Stephen Arnold Douglas
Store norske leksikon,Historie,Verdens historie og samtidshistorie,Nord- og Mellom-Amerika,USAs historie
Stephen Arnold Douglas var en amerikansk politiker for Det demokratiske partiet. Han var medlem av Representantenes hus fra 1843 og av Senatet i årene 1847–1861.
Douglas var en av de ivrigste talsmenn for kompromiss i slavespørsmålet og var opphavsmannen til Kansas–Nebraskaloven i 1854, som gav de nye territoriene rett til selv å avgjøre om de ønsket slaveri eller ikke. Han ble i 1860 oppstilt som demokratenes presidentkandidat, men sørstatsdemokratene nektet å anerkjenne ham og stilte sin egen kandidat. I den amerikanske borgerkrigen støttet han nordstatene. Les mer i Store norske leksikon USAs historie USAs politiske system oversikt over USAs historie